Video skal vise sønn av drepte Kim Jong-nam på nett
Det som skal være en 40 sekunder lang videoen skal angivelig vise en mann som av sørkoreansk etterretning bekreftes å være Kim Han-sol (21), sønn av Kim Jong-nam som ble drept på en flyplass i Malaysia med nervegiften VX 13. februar. Bakgrunn: Frykter kvinnelige nordkoreanske agenter drepte diktatorens bror – Min far har blitt drept for noen få dager siden. Jeg er sammen med min mor og min søster. Vi er veldig takknemlige overfor ..., sier mannen som hevder han er Kim Jong-nams sønn, før lyden forsvinner og munnens bevegelser dekkes til. Han-sol, moren og søsteren forsvant fra eksil i Macau etter farens død. Kim Jong-uns ville maktdemonstrasjoner: Provoserer og henretter sine egneVideoen er lastet opp på YouTube -siden til en hittil ukjent gruppe som kaller seg Cheollima Civil Defense (CCD). De hevder at de passer på familien nå. Mannen på videoen holder opp sitt nordkoreanske pass for å bevise sin identitet. Videoen avsluttes med at han sier «vi håper dette blir bedre snart». Det er ikke kjent hvor, når eller hvorfor filmsnutten er laget. Dette er første gang en slektning av Kim uttaler seg om drapet. Som nevø av sittende leder i Nord-Korea, Kim Jong-un, er Kim Han-sol nevnt som mulig arvtager.Etterforskningen av drapet på Kim Jong-nam, som ble forgiftet med nervegassen VX på flyplassen i Kuala Lumpur i midten av februar har skapt en diplomatisk strid mellom Nord-Korea og Malaysia. Natt til tirsdag ble det kjent at Nord-Korea nektet malaysiske statsborgere å forlate landet, mens Malaysia svarte med å nekte nordkoreanske ambassadeansatte å forlate Malaysia. Les også: Mitt besøk i Nord-Korea: «Vår kjære leder har ikke tid til å spise eller sove» Kilde: NTB/VG
For første gang uttaler en slektning seg om drapet på Kim Jong-nam, halvbroren til Nord-Koreas leder Kim Jong-un, ifølge nyhetsbyrået AFP.